Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 224/13/8807	Michalovce, 28.5.2013
EEČ : 2-66-105-2013

U Z N E S E N I E

Trestná vec:	obvinená XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 370,04 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Zdravie Zemplína 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Prešov - pobočka Colného krim.úradu pod spisovou značkou KÚFS-37/7027-SV-2013.
Obvinená je trestne stíhaná na tom skutkovom základe, že dňa 2.3.2013 v čase o 12,30 h. v XXXXX,  pred vchodom do obytného bloku č. 9 bola kontrolovaná hliadkou Colného úradu XXXXX, kde kontrolou bolo zistené, že v bielej taške s nápisom "LIDL" sa nachádzajú cigarety ukrajinskej zn. JIN LING v množstve 4.000 ks bez označenia platnou kontrolnou známkou Slovenskej republiky, pričom takýmto konaním obvinenej bol spôsobený únik na spotrebnej dani z tabaku a tabakových výrobkov v sume 370,04 €

Odôvodnenie: 
Uznesením vyšetrovateľa KÚFS, Prešov pod č. KÚFS-37/7027-SV-2013, zo dňa 2.3.2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie obvinenej XXXXXpre prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona na tom skutkovom základe, ako je uvedené vo výroku  citovaného uznesenia. 

Po skončení skráteného vyšetrovania bol mediačný úradník na Okresnom súde v Michalovciach požiadaný o vykonanie pokusu mediácie uzavretím zmieru medzi obvinenou a poškodým, pričom tak obvinený, ako i zástupca poškodeného s takýmto postupom vyslovili súhlas. 

Podľa § 220 ods. 1 Tr. poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinená XXXXX je stíhaná pre prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona, za ktorý možno uložiť trest odňatia slobody od šiestich mesiacov až na tri roky.
 
Obvinená XXXXX v priebehu skráteného vyšetrovania i pred mediačným úradníkom slobodne a vážne vyhlásila, že spáchala skutok, za ktorý je stíhaná, nahradila ňou spôsobenú škodu  v plnej výške, čo potvrdil i zástupca Colného úradu XXXXX v priebehu mediačného konania pre mediačnou úradníčkou dňa 20.5.2013.
 
Dňa 20.5.2013 zložila obvinená na účet Krajskej prokuratúry v Košiciach peňažnú sumu vo výške 100,-€, určenú na všeobecne prospešné účely, z ktorej bude poukázaných 50% na účet Občianského združenia "Zdravie Zemplína", č. účtu: 2961817051/0200, vedený vo VÚB, a.s. v Michalovciach.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ bola len 1x súdne trestaná ešte v roku 2000, pričom sa na ňu hľadí, akoby nebola odsúdená, ako i s poukazom na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor